Vitālijs Soboļevs
Vitālijs Soboļevs (Виталий Павлович Соболев, 1940–) ir krievu inženieris un sabiedriskais darbinieks, bijušais Latvijas Komunistiskās partijas Centrālās Komitejas otrais sekretārs (1986-1991). Pēc Voroņežas Valsts universitātes absolvēšanas mācījās PSKP CK Augstākajā partijas skolā. Darbojās Belgorodas apgabala PSKP komitejā, 1986. gadā nosūtīts partijas darbā uz Latviju. 1989. gadā viņu ievēlēja par PSRS tautas deputātu no Daugavpils nacionāli teritoriālā vēlēšanu iecirkņa. Vēlāk kļuva par KPFSR Nacionālo lietu valsts komitejas priekšsēdētāja vietnieku.